Source: https://beta.e-justice.europa.eu/309/MT/parental_child_abduction?action=print&init=true
Timestamp: 2019-08-25 10:03:16+00:00
Document Index: 1396868

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Intom tifformaw koppja internazzjonali bit-tfal u bħalissa tinsabu għaddejjin minn separazzjoni? Forsi tixtieq tmur lura pajjiżek u tieħu lit-tfal tiegħek miegħek. Madankollu, jekk tagħmel dan mingħajr il-kunsens tal-ġenitur l-ieħor jew tal-qorti, jaf tkun qed tikser il-liġi.
Kun af x’inhu legali u x’tagħmel meta t-tfal tiegħek jiġu maħtufa mill-ġenitur l-ieħor.
Ir-regoli tal-UE kif jgħinu biex jipprevjenu s-sekwestru tat-tfal?
Kif jista' ġenitur iġib lura t-tfal sekwestrati?
Tista’ qorti fil-pajjiż fejn jiġu sekwestrati t-tfal tirrifjuta li tirritorna t-tfal?
Id-deċiżjoni tal-qorti tkun infurzabbli awtomatikament?
Il-qorti fil-pajjiż fejn it-tfal kellhom ir-residenza abitwali tagħhom qabel is-sekwestru tibqa' responsabbli sakemm il-każ tas-sekwestru jiġi solvut. Dan isir biex jiġi evitat li l-ġenituri jissekwestraw it-tfal tagħhom bit-tama li tinqatagħlhom sentenza aktar favorevoli quddiem il-qorti fil-pajjiż tagħhom stess.
L-Awtoritajiet Ċentrali jeżistu fil-pajjiżi kollha tal-UE (ħlief fid-Danimarka) biex jgħinu lill-ġenituri li huma vittmi ta’ sekwestru transfruntier tat-tfal. Huwa possibbli li tinbeda proċedura ta’ ritorn tat-tfal. F’dan il-każ, il-qorti trid tiddeċiedi dwar il-każ fi żmien sitt ġimgħat. Il-qorti għandha tagħti l-opportunità lit-tfal li jinstemgħu matul il-proċedimenti, sakemm dan ma jkunx xieraq minħabba l-età u l-livell ta' maturità tagħhom.
Il-qorti fil-pajjiż fejn jiġu sekwestrati t-tfal tista’ biss toġġezzjona għar-ritorn tat-tfal jekk ikun hemm riskju serju li r-ritorn jesponi lit-tfal għal ħsara fiżika jew psikoloġika (l-Artikolu 13(b) tal-Konvenzjoni tal-Aja tal-1980). Madankollu, ir-ritorn ma jistax jinżamm jekk isiru arranġamenti adegwati biex it-tfal jiġu protetti. Jekk qorti ssib li t-tfal ma għandhomx jittieħdu lura, hija trid tikkuntattja lill-qorti fil-pajjiż li minnu ġew sekwestrati t-tfal.
Il-qorti fil-pajjiż li minnu ġew sekwestrati t-tfal imbagħad tiddeċiedi fuq l-eżitu finali filwaqt li tqis l-evidenza u r-raġunament tal-qorti l-oħra. L-imħallef irid jisma’ wkoll lit-tfal u liż-żewġ partijiet.
Is-sentenza finali mill-qorti fil-pajjiż ta’ oriġini hija awtomatikament rikonoxxuta u infurzabbli fil-pajjiż l-ieħor tal-UE mingħajr ma tkun meħtieġa dikjarazzjoni ta’ infurzabbiltà (“abolizzjoni tal-exequatur”), sakemm l-imħallef ikun ħarġet ċertifikat.
Sib l-Awtorità Ċentrali fil-pajjiż tal-UE tiegħek
Gwida tal-aħjar prattiki (243 Kb) — fiha informazzjoni dwar proċeduri nazzjonali, amministrattivi u ġudizzjarji dwar il-proċedura ta' ritorn tat-tfal.
Aqra l-fuljett